**S U S I T A R I M A S**

*Dėl statybos rangos darbų ir paslaugų*

Vilnius 2025 m. gegužės 23 d.

VŠĮ „Vilniaus universitetas“, kodas 211950810, buveinės adresas Universiteto g. 3, Vilnius, (toliau – Užsakovas), atstovaujama kanclerio Raimundo Balčiūnaičio, veikiančio pagal 2025-04-01 rektoriaus įgaliojimą Nr. RI-86 (toliau – Užsakovas)

ir

UAB „SRS servisas“, juridinio asmens kodas 301558858, kurios registruota buveinė yra K. Dulksnio g. 13, Narsiečių k., Kauno r., atstovaujama direktorės Natalijos Zagorskaitės, veikiančios pagal įmonės įstatus, (toliau – Rangovas)

(toliau kartu vadinamos - Šalimis, o kiekviena atskirai, nenurodant konkrečiai - Šalimi))

***Atsižvelgdami į tai, kad:***

1. *Šalys 2025 m. kovo-10 d. sudarė sutartį Nr. (5.74 Mr) SU-544 (toliau - Sutartis), kuria Rangovas įsipareigojo atlikti mokslo paskirties pastato, esančio adresu Konstitucijos pr. 12A, Vilnius, (toliau - Pastatas) Sutartyje detalizuotus statybos rangos darbus bei suteikti joje numatytas paslaugas;*
2. *Užgesinus Pastate kilusį gaisrą paaiškėjo, kad Pastato stogo (kupolo) konstrukcijos buvo paveiktos ugnies ir vandens bei dalinai išardytos, to apsekoje pro Pastato stogą (kupolą) į Pastatą patenka vanduo, todėl siekiant apsaugoti Pastato vidaus patalpas bei stogo (kupolo) konstrukcijas nuo kritulių ir kitų klimatinių sąlygų būtina neatidėliojant atlikti Pastato stogo (kupolo) gaisro ir jo gesinimo padarinių šalinimo darbus;*
3. *Vadovaujantis Lietuvos Respublikos viešųjų pirkimų įstatymo 31 straipsnio 3 dalies 4 punktu apie mažos vertės pirkimą gali būti neskelbiama, kai numatoma pirkimo sutarties vertė neviršija 15 000 Eur (be PVM). Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 patvirtintu Mažos vertės pirkimų tvarkos aprašo 24.1.2. ir 24.2.1. punktais gali būti atliekama neskelbiama apklausą žodžiu;*
4. *Visi Pastate kilusio gaisro priežasčių bei gaisro ir jo gesinimo metu Pastato konstrukcijų pažaidų nustatymui būtini Pastato apžiūros darbai buvo atlikti 2025 m. gegužės 19 d., todėl Užsakovas siekdamas sumažinti Pastato stogo gaisro pasakoje dėl išorės poveikio (kritulių, vėjo ir pan.) Pastatui ir jo konstrukcijoms daromą žalą nusprendė skubos tvarka žodinės neskelbiamos apklausos būdu nupirkti Pastato gaisro padarinių šalinimo statybos rangos darbus ir paslaugas;*
5. *Rangovas sutinka neatidėliojant atlikti Pastato gaisro padarinių šalinimo statybos rangos darbus bei suteikti su tuo susijusias būtinas paslaugas;*

**susitarėme ir žemiau nurodytomis sąlygomis sudarėme šį susitarimą dėl statybos rangos darbų ir paslaugų pirkimo neskelbiamos apklausos būdu** (toliau – **Susitarimas**) **bei įsipareigojame jį vykdyti**:

1. Susitarimu Užsakovas paveda, o Rangovas Susitarime nustatyta tvarka ir sąlygomis įsipareigoja atlikti bei perduoti Užsakovui Susitarimo priede Nr. 1 „Darbų sąmata“ (toliau - **Sąmata**) nurodytus Pastato stogo (kupolo) gaisro padarinių šalinimo statybos rangos darbus ir suteikti būtinas paslaugas (toliau kartu - **Darbai**), o Užsakovas įsipareigoja priimti Rangovo tinkamai atliktų Darbų rezultatą ir už tinkamai atliktų Darbų rezultatą sumokėti Rangovui Sąmatoje nurodytą Darbų kainą.
2. Darbus Rangovas įsipareigoja atlikti dviem etapais tokiais terminais:
   1. ne vėliau nei per 5 darbo dienų nuo Susitarimo sudarymo dienos Rangovas įsipareigoja atlikti Pastato stogo (kupolo) gaisro ir jo gesinimo metu pažeisto Pastato stogo ir kitų Pastato konstrukcijų laikino sandarinimo darbus (toliau – **I etapo darbai**). Šalys aiškiai susitaria, kad I etapo darbų rezultatas privalo besąlygiškai užtikrinti Pastato išorinių konstrukcijų ir jo vidaus patalpų apsaugą nuo išorinio poveikio (kritulių, vėjo ir pan.) visu laikotarpiu nuo I etapo darbų atlikimo iki nuolatinės Pastato stogo (kupolo) konstrukcijų apsaugos nuo išorinio poveikio (kritulių, vėjo ir pan.) visu Pastato stogo remonto darbų atlikimo laikotarpiui įrengimo dienos;
   2. ne vėliau nei per 20 darbo dienų nuo Susitarimo sudarymo dienos Rangovas įsipareigoja atlikti Pastato stogo (kupolo) gaisro ir jo gesinimo metu apgadintų Pastato stogo ir kitų Pastato išorinių Pastato konstrukcijų bei Pastato vidaus patalpų valymo nuo Pastato gaisro ir jo gesinimo metu bei išorės poveikio Pastatui susidariusių šiukšlių, degėsių, suodžių, dūmų ir vandens bei susidariusių atliekų išvežimo ir jų utilizavimo teisės aktų numatyta tvarka paslaugas(toliau – **II etapo darbai**) bei priėmimo – perdavimo aktu perduoti II etapo darbų rezultatą Užsakovui;
3. Pasirašydamas Susitarimą Rangovas patvirtina, kad Užsakovas jam tinkamai perdavė Darbų atlikimui būtinas Pastato dalis (Pastato stogą) ir jos yra tinkamos Darbų atlikimui Susitarime nurodytomis sąlygomis ir terminais. Atskiras Darbų vietos priėmimo – perdavimo aktas nėra sudaromas. Šalių susitarimu Susitarimas kartu laikomas Darbų vietos perdavimą Rangovui visam Darbų atlikimo laikotarpiui patvirtinančiu dokumentu.
4. Už savalaikį ir kokybišką Darbų atlikimą Užsakovas įsipareigoja sumokėti Rangovui viso 9230.00 Eur, neįskaitant PVM (21%), dydžio atlygį, kurio detalizavimas pateiktas Sąmatoje.
5. Užsakovas Darbų kainą įsipareigoja sumokėti Rangovui į pastarojo atsiskaitomąją sąskaitą Nr. [A/s LT667044060006296150, esančią banke AB „Swedbank“ per 30 darbo dienas skaičiuojant nuo tos dienos kai Užsakovo atlikti Darbai pripažįstami atlikti tinkamai ir kokybiškai Užsakovui patvirtinus Rangovo parengtus I etapo darbų ir II etapo darbų rezultatų priėmimo – perdavimo aktus bei jų pagrindu Rangovo surašytą ir Užsakovui pasirašytinai įteiktą PVM sąskaitą – faktūrą už visų Darbų atlikimą. Šalys aiškiai susitaria, kad tuo atveju jei gaisras Pastate kilo dėl Rangovo ir (ar) jo pasitelktų trečiųjų asmenų (subrangovų) kaltės, Darbų kainą Užsakovas Rangovui sumokės ne ankščiau nei per 30 darbo dienas, skaičiuojant nuo tos dienos kai Rangovo draudikas ar kitas asmuo, visa apimtimi atlyginis Darbų kainą Užsakovui.
6. Rangovui vėluojant atlikti atitinkamo etapo Darbus Susitarime nurodytu terminu už kiekvieną tokio vėlavimo dieną iki vėluojamo atlikti Darbų etapo užbaigimo, Rangovas įsipareigoja mokėti Užsakovui 100 Eur dydžio delspinigius.
7. Tuo atveju jei atitinkamo Darbų etapo vėlavimas trunka ilgiau nei 10 (dešimt) darbo dienų, Užsakovas įgyja teisę vienašališkai, nesikreipdamas į teismą, nutraukti Susitarimą dėl esminio jo pažeidimo, raštu apie tai informuodamas Rangovą prieš penkias dienas iki numatomos Susitarimo nutraukimo datos. Užsakovui šiame Susitarimo punkte nurodytu pagrindu nutraukus Susitarimą, Rangovas paskutinę Susitarimo galiojimo dieną įsipareigoja sumokėti Užsakovui 1000 Eur dydžio pinigų sumą, kuri Šalių susitarimu laikytina minimalių dėl tokio Susitarimo Užsakovo patirtų nuostolių atlyginimu.
8. Šalis uždelsusi laiku įvykdyti Susitarimu prisiimtą piniginę prievolę, už kiekvieną tokios prievolės neįvykdymo dieną įsipareigoja mokėti kitai Šaliai 0,08 (aštuonių šimtųjų) procento neįvykdytos piniginės prievolės dydžio delspinigius iki visiško tokios prievolės įvykdymo dienos.
9. Darbų atlikimui, tiek kiek tai neaptarta atskirai Susitarime, taikomos Sutartyje numatytos sąlygos.
10. už Susitarimo vykdymą atsakingi asmenys
    1. Susitarimo Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal Susitarimą, bus laikomi galiojančiais ir įteiktais tinkamai, jeigu yra pateikti žemiau nurodytais kontaktais:

|  |  |  |
| --- | --- | --- |
|  | **Užsakovo atstovas** | **Rangovo atstovas** |
| Vardas, pavardė |  |  |
| Adresas |  |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 (penkias) darbo dienas ir atskiras Susitarimo pakeitimas dėl šios priežasties nėra atliekamas.
  2. Darbų priėmimo–perdavimo aktą ir (ar) kitą pagal Susitarime numatytą pasirašyti dokumentaciją iš Užsakovo pusės turi teisę pasirašyti Susitarimo 10.1. p. nurodytas Užsakovo atstovas.
  3. Užsakovas gali pakeisti Susitarimo 10.1. p. nurodytą Užsakovo atstovą ir/arba paskirti kitą (-us) Užsakovo atstovą (-us) Susitarime nurodytų Užsakovo atstovui deleguotų funkcijų atlikimui apie tai iš anksto, t. y. ne vėliau kaip prieš 5 (penkias) darbo dienas, informuodamas Rangovą. Apie įgalioto asmens, atsakingo už Susitarimo vykdymą, pasikeitimą Užsakovas informuoja Rangovą Susitarimo 10.1. p. nurodytu el. paštu ir atskiras Susitarimo pakeitimas dėl šios priežasties nėra atliekamas.

1. Prie Susitarimo pridedami šie priedai, sudarantys neatskiriamą Susitarimo dalį:
   1. Priedas Nr. 1 „Darbų sąmata“, 1 lapas.
2. Šalių atstovų parašai:

|  |  |
| --- | --- |
| Užsakovo vardu  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Kancleris Raimundas Balčiūnaitis* | Rangovo vardu  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Direktorė Natalija Zagorskaitė* |